ຜູ້​ຜະລິດປືນ ສ​ຫລ ບໍ​ລິ​ສັດນຶ່ງ ​ບໍ່​ຍອ​ມ ​ຂາຍ​ອາ​ວຸດ ໃຫ້​ແກ່ ປາ​ກິ​ສ​ຖານ
ຜູ້​ຜະລິດ​ອາວຸດ​ປືນ ​ສະຫະລັດ​ບໍ​ລິ​ສັດນຶ່ງ ​​ໄດ້​ເສຍ​ສະລະໂອກາດ ​​ມູນຄ່າ​ຫຼາຍ​ລ້ານ​ດອນ​ລາ​ ບໍ່ຍອມຂາຍ​ອາວຸດ ​ໃຫ້ແກ່ປາ​ກິ​ສຖານ.
ຜູ້ຜະລິດອາວຸດປືນສະຫະລັດຄົນນຶ່ງໄດ້ເສຍສະລະໂອກາດມູນ ຄ່າຫຼາຍລ້ານດອນລາ ບໍ່ຂາຍອາວຸດໃຫ້ປາກິສຖານ ໂດຍອ້າງ ເຖິງຄວາມເປັນຫ່ວງຕ່າງໆທີ່ວ່າພວກອາວຸດເຫຼົ່ານີ້ຈະຖືກນຳໄປ ໃຊ້ຕໍ່ຕ້ານທະຫານອາເມຣິກັນ ທ່ານ Nick Young ຜູ້ກໍ່ຕັ້ງບໍລິສັດ Desert Tech ເວົ້າຢູ່ໃນໜ້າ Facebook ຂອງທ່ານວ່າ ບໍລິສັດຂອງທ່ານໄດ້ຮັບການຕິດຕໍ່ມາ ເພື່ອຂາຍລະບົບປືນທີ່ດັກຍິງຢ່າງຖືກຕ້ອງຕາມກົດໝາຍ ໃຫ້ປາ ກິສຖານ ເຖິງຢ່າງໃດກໍດີ ທ່ານ Young ກ່າວວ່າ ຄວາມຢ້ານກົວທີ່ຍິ່ງໃຫຍ່ ທີ່ສຸດຂອງບໍລິສັດທີ່ຕັ້ງຢູ່ໃນລັດ Utah ກໍແມ່ນວ່າ ອຸບປະກອນດັ່ງກ່າວນີ້ອາດຈະນຳໄປໃຊ້ຕໍ່ ຕ້ານທະຫານສະຫະລັດ ຊຶ່ງທ່ານກ່າວຕໍ່ໄປວ່າ ທ່ານໄດ້ເລີ້ມກໍ່ຕັ້ງບໍລິສັດນີ້ຂຶ້ນແມ່ນເພື່ອປົກ ປ້ອງຄົນອາເມຣິກັນ ບໍ່ແມ່ນເພື່ອເປັນອັນຕະລາຍແກ່ພວກເຂົາເຈົ້າ ທ່ານ Young ກ່າວຕື່ມ ວ່າ ບໍລິສັດຂອງທ່ານວ່າຈ້າງພວກນັກລົບເກົ່າຫຼາຍຄົນ ລາຍງານຂ່າວແຈ້ງໃຫ້ຊາບວ່າ ສັນຍາຊື້ຂາຍກັນນັ້ນມີມູນຄ່າຫຼາຍເຖິງ 15 ລ້ານໂດລາ ທ່ານ Mike Davis ຜູ້ຈັດການຝ່າຍຂາຍຂອງບໍລິສັດກ່າວຕໍ່ສື່ມວນຊົນໃນທ້ອງຖິ່ນວ່າເນື່ອງ ຈາກຄວາມວຸ້ນວາຍໃນປາກິສຖານນີ້ ທາງບໍລິສັດ ໄດ້ຕັດສິນໃຈໂດຍມີຄວາມຮູ້ສຶກວ່າມັນບໍ່ ຖືກຕ້ອງ ກ່ຽວກັບການຂາຍອາວຸດໃຫ້ປະເທດປາກິສຖານ ໃນເອເຊຍໃຕ້ແຫ່ງນີ້ ທ່ານ Young ກ່າວຕໍ່ໜັງສືພິມ Deseret News ຕາມຄຳເວົ້າຂອງທ່ານກໍແມ່ນວ່າ ໃນທີ່ສຸດ ພວກເຮົາມີຄວາມຮູ້ສຶກວ່າ ສີນລະທຳຂອງພວກເຮົາມີຄຸນຄ່າຫຼາຍກວ່າ ກຳໄລຫຼືຈຳນວນເງິນ ທີ່ວ່ານັ້ນ